గుడివాడ దిబ్బ

గుడివాడ దిబ్బ ఆంధ్ర ప్రదేశ్, విజయనగరం జిల్లా, భోగాపురం మండలంలోని గుడివాడ గ్రామం వద్ద ఉన్న ఒక చిన్న కొండ. ఇది గోస్తనీ నది ఒడ్డున ఉంది.

 స్థల అన్వేషణ 
2012 అక్టోబరులో గుడివాడ దిబ్బపై జరిపిన అన్వేషణల్లో ఈ పురాతన బౌద్ధ వారసత్వ ప్రదేశం, బహుశా సా.పూ. 2వ శతాబ్దానికి చెంది ఉంటుందని తేలింది. ఈ స్థల వివరాలను ఆంధ్రప్రదేశ్ రాష్ట్ర పురాతత్వ శాఖ నమోదు చేసింది.

 స్థల వివరణ 
ఈ దిబ్బ 2 మెరక మైదాన స్థలాల నుండి ఏర్పడింది. తూర్పు వైపున ఉన్న ఎగువ మెరక స్థలంలో బౌద్ధ స్థూపం అవశేషాలు, ఒక చిన్న రాతిలో చెక్కిన నీటి తొట్టె ఉన్నాయి. పశ్చిమాన ఉన్న దిగువ మెరక స్థలంలో బౌద్ధ విహార అవశేషాలు, రెండు దుర్గాదేవి దేవాలయాలు (బహుశా 100 సంవత్సరాల క్రితం నిర్మించి ఉండవచ్చు) ఉన్నాయి. కొండకు పశ్చిమాన గోస్తని నది వైపు రాతిలో చెక్కిన మెట్లు ఉన్నాయి. ఈ ప్రదేశానికి, సమీపంలోని పావురాళ్లకొండ, తొట్లకొండ బౌద్ధ క్షేత్రానికీ పోలికలున్నాయి. ఇది భీమునిపట్నం నుండి 6 కి.మీ దూరంలో ఉంది. గుడివాడ దిబ్బ బౌద్ధ క్షేత్రం విశాఖపట్నం జిల్లాలోని తగరపువలస, చిట్టివలస వాణిజ్య పట్టణానికి చాలా సమీపంలో ఉంది.

 చిత్ర మాలిక 

 మూలాలు 

వర్గం:ఆంధ్రప్రదేశ్ బౌద్ధమత క్షేత్రాలు
వర్గం:Coordinates on Wikidata
వర్గం:ఆంధ్రప్రదేశ్ లోని పురాతత్వ ప్రదేశాలు